ועדת העבודה, הרווחה והבריאות, כנסת 18, פרוטוקול מספר 602, 2012-01-02 11:05

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: בקשת הביטוח הלאומי היא לרביזיה על הצעת חוק הביטוח הלאומי (תיקון מס' 128), התשע"א-2011.

חיים כץ: אנחנו מצביעים על הרביזיה.

חיים כץ: בעד אישור הרביזיה – פה אחד הרביזיה אושרה כל חברי הכנסת שיש להם זכות הצבעה אישרו את הרביזיה.

חיים כץ: נציגי הביטוח הלאומי, תסבירו למה פניתם ולמה אנחנו צריכים להיענות לבקשתכם.

גיא הרמתי: אחרי שהרביזיה כבר עברה.

גיא הרמתי: במהלך הדיון הקודם אדוני היושב ראש הגעת לאיזושהי הסכמה.

חיים כץ: 36 פלוס 12, אבל תסביר.

גיא הרמתי: רק אחרי שהדיון הסתיים הבנו שיש איזשהו שפיץ שצריך לטפל בו.

גיא הרמתי: 36 פלסו 12 יצר איזושהי מדרגה.

חיים כץ: תסביר על מה אנחנו מדברים.

חיים כץ: כאשר מישהו לא קיבל קצבת ביטוח לאומי.

גיא הרמתי: למישהו לא שולמה קצבת ביטוח לאומי והוא מגיש תקופה בעד תקופה שבעבר, החוק הזה נועד לאפשר תשלום רטרואקטיבי של עד ארבע שנים כאשר החוק הנוכחי מאפשר רק שנה אחת.

גיא הרמתי: במהלך הדיון הקודם סוכם שתהיה אפשרות ל-36 חודשי רטרו בגיל, מה שנקרא הגיל המוחלט, ועוד 12 חודשים בגיל המותנה.

גיא הרמתי: זה יצר איזושהי מדרגה לא טובה לאנשים בין הגילאים 73 ל-74 ואנחנו ביקשנו לכן שבמקום שזה יהיה 36 פלוס 12, זה יהיה 48 לכולם ומתוכם 12 יכולים להיות בגיל המותנה.

גיא הרמתי: זה מה שרצינו וזה מה שהנוסח החדש עושה.

חיים כץ: אנחנו נקריא את הנוסח החדש.

אייל בן ארי: הצעת חוק הביטוח הלאומי (תיקון מס' 133), התשע"ב-2012 1.

אייל בן ארי: תיקון סעיף 296 בחוק הביטוח הלאומי (נוסח משולב), התשנ"ה-1995 (להלן – החוק העיקרי), בסעיף 296(ב), האמור בו יסומן "(1)" ואחריו יבוא: "(2) על אף האמור בפסקה (1), לעניין קצבת זקנה – לא תשולם גמלה בעד תקופה העולה על 48 חודשים שקדמו בתכוף לפני החודש שבו הוגשה התביעה, ומתוך אותה תקופה לא תשולם קצבת זקנה שהזכאות לה מותנית בהכנסת המבוטח לפי הוראות סעיף 245, ככל שהוא זכאי לה, בעד תקופה העולה על 12 חודשים" 2.

אייל בן ארי: תחילה ותחולה תחילתו של סעיף 296(ב)(2) לחוק העיקרי, כנוסחו בסעיף 1 לחוק זה, ב-1 בחודש שלאחר פרסומו (להלן – יום התחילה) והוא יחול על תביעה שהוגשה במהלך 48 החודשים שקדמו ליום התחילה או לאחריו.

חיים כץ: יש מישהו שרוצה להעיר על הנוסח?

חיים כץ: מקובל על כולם.

חיים כץ: אנחנו מצביעים.

חיים כץ: בעד אישור התיקון – פה אחד התיקון אושר הצעת החוק תוקנה ואושרה כהכנה לקריאה השנייה והשלישית.

חיים כץ: הוא תונח היום במליאה ואני מקווה שבשבוע הבא נעביר אותה בקריאה שנייה ושלישית.

חיים כץ: אני מקווה שהביטוח הלאומי לא יצטרך לשלם רטרואקטיבית אלא שישלם בזמן כך שלא ייווצרו חובות של שלוש וארבע שנים.

חיים כץ: תודה.

חיים כץ: הישיבה נעולה.